Sergej Milinković-Savić

**Sergej Milinković-Savić** (ćirilica: Сергеј Милинковић-Савић; Lleida, 27. februara 1995.), srpski nogometaš koji igra za saudijski Al-Hilal.

## Klupska karijera

### Vojvodina
Milinković Savić je prošao kroz omladinsku školu Vojvodine. Bio je jedan od igrača iz te generacije koji su igrali za omladinske reprezentacije Srbije i osvojili dve uzastopne titule, zajedno sa Mijatom Gaćinovićem. Shodno tome, Milinković-Savić je 26. decembra 2012. godine potpisao svoj prvi profesionalni ugovor sa Vojvodinom na tri godine.

Milinković-Savić je debitovao u porazu od 3:0 u Jagodini 23. novembra 2013. godine. Prvi gol je dao na utakmici sa Spartakom iz Subotice 9. marta 2014. Ukupno je igrao na 13 prvenstvenih utakmica i postigao tri gola u sezoni 2013/14. Takođe je pomogao Vojvodini da osvoji kup Srbije.

### Genk
U junu 2014. godine potpisao je petogodišnji ugovor sa belgijskim klubom Genkom i obukao dres sa brojem 20. Debitovao je za klub 2. avgusta 2014. u prvom kolu domaćeg prvenstva protiv Cercle Bruggea. Milinković-Savić je postigao svoj prvi gol za Genk na meču protiv Lokerena 18. januara 2015. Ukupno je postigao pet ligaških golova u 24 nastupa tokom sezone 2014/15.

### Lazio
Dana 31. jula 2015. godine objavljeno je da će se Milinković-Savić pridružiti italijanskom klubu Lazio. Postigao je svoj prvi gol za Lacio u Ligi Evrope protiv Dnjipra. Prvi gol u Seriji A je dao u pobedi od 3:1 u gostima sa Fiorentinom 9. januara 2016. Tokom debitantske sezone, Milinković-Savić je imao 35 nastupa i postigao tri gola za Lacio na svim takmičenjima. U svojoj drugoj sezoni u Laziju, dao je sedam golova na 38 utakmica.

## Reprezentativna karijera

Nastupao je za reprezentaciju Srbije do 19 godina na Evropskom prvenstvu 2013. godine u Litvaniji, a u finalu Srbija je pobedila Francusku i postala šampion Evrope.

Sa reprezentacijom Srbije do 20 godine postao je prvak sveta na prvenstvu na Novom Zelandu 2015. godine.

U oktobru 2015. godine, Milinković-Savić je dobio prvi poziv selektora Radovana Ćurčića za utakmice kvalifikacija za Evropsko prvenstvo 2016. protiv Albanije i Portugalije. Ali nije ulazio u igru. Ponovo je dobio poziv u novembru 2017. za prijateljske utakmice protiv Kine i Južne Koreje u sklopu priprema Srbije za Svetsko prvenstvo 2018. u Rusiji. Debitovao je za reprezentaciju 10. novembra 2017. protiv Kine.

Nastupio je na sve tri utakmice koje je Srbija igrala u grupi na Svetskom prvenstvu 2018. u Rusiji.

## Privatni život

Milinković-Savić je rođen u sportskoj porodici u Lleidi, Španija, gde je njegov otac Nikola Milinković tada profesionalno igrao fudbal. Njegova majka, Milana Savić, bivša je košarkašica. Sergej je stariji brat srpskog fudbalera Vanje Milinković-Savića.

## Uspesi
### Klupski
* **Vojvodina** 
** Kup Srbije **(1)**: 2013/14.
* **Lazio** 
** Kup Italije **(1)**: 2018/19.
** Superkup Italije **(2)**: 2017, 2019.

### Reprezentativni
* **Srbija** 
** Evropsko prvenstvo do 19 godina **(1)**: 2013.
** Svetsko prvenstvo do 20. godine **(1)**: 2015.

### Pojedinačni
* Bronzana lopta na Svetskom prvenstvu do 20 godina: 2015.
* Tim godine u Seriji A **(1)**: 2017/18.
*Najbolji vezni igrač u Seriji A **(1)**: 2018/19.
*Najbolji igrač meseca u Seriji A **(2)**: decembar 2019, januar 2021
*Najbolji igrač godine u Laciju **(1)**: 2020/21.

## Reference

## Vanjske veze

* Biografija na sajtu Fudbalske reprezentacije Srbije
* Profil Sergeja Milinković-Savića na transfermarkt.com 
* Mocart Sport : Sergej Milinković-Savić, fudbaler kome je sport u genima
* Sportska centrala : Sergej Milinković-Savić da udarimo pečat protiv Meksika